JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
Iisrael tähistab 70. Iseseisvuspäeva
Koalitsiooni rünnakud Süüriasse tõid muutusi
Kas UNESCO soojeneb Iisraeli suhtes?
Neljapäeval, 19. aprillil,
tähistas Iisrael oma iseseisvuse 70. aastapäeva.
Kuigi Lääne kalendri järgi peaks see toimuma 15. mail,
toob juudi kalendri ajaarvestus päeva neli nädalat ettepoole.
Kõikjal korraldati piduüritusi,
millest enamik algas juba kolmapäeva, 18.04 õhtul.
Nii ka vanalinnas Nutumüüri ees,
kus Iseseisvuspäeva tähistamine algas kolmapäeva õhtul kell 20.00.
Kõikjal oldi ka valmis karmideks turvameetmeteks,
kuna rahutused Gaza piiril jätkusid
ja iga päev kõlasid Hamasi ähvardused.
Turvameetmeid karmistati ka Golanil ja piiril Liibanoniga.
Nädala eest, laupäeval, 14.04 toimunud ulatuslik raketirünnak
Süüria valitsuse keemia- ja bioloogiliste relvade rajatiste vastu
viis selleni, et Venemaa saatis kohe Süüriale uusi S-300 õhutõrjerakette.
Need võivad ohustada tulevikus Iisraeli Õhujõude,
sest nende tegevusulatus on ca 300 km,
nii et Iisraelil on edaspidi raskem
kasutada pommituslendudeks Liibanoni ja Lõuna-Süüria õhuruumi.
Venemaa oli Läänele pahane, et ei usutud tema kinnitusi selle kohta,
et väidetav keemiarünnak Doumas oli Lääne luureteenistuste lavastatud.
Palestiina omavalitsuse (PO) mufti, šeik Mohammad Hussein
väljastas usumääruse ehk fatwa, mille järgi ei tohi ükski palestiinlane
müüa Jeruusalemmas ja Palestiinas maad või kinnisvara vaenlasele.
Fatwa avaldati vaid päev enne seda,
kui araabiamaad pidid korraldama ühise konverentsi
USA presidendi D. Trumpi veel avaldamata rahuplaani teemal.
Ühe selle punktina
võib kõne alla tulla maadevahetus Iisraeli ja palestiinlaste vahel,
kuid mufti antud fatwa välistab selle.
Juba viie aasta eest
kehtestas PO juht Mahmoud Abbas ähvarduseks surmanuhtluse,
kui palestiinlane julgeb müüa maad või muud kinnisvara iisraellastele
või üldse mittepalestiinlastele.
Mufti Husseini väitel kuulub Palestiina, sh Jeruusalemm,
islamifondi valdusse, mistõttu on usuliselt keelatud
selle omandiõigust välistele tahkudele edasi anda.
Neljapäeval, 12.04, vaikis kogu Iisrael kaheks minuutiks,
kui kõlasid sireenid
natside võimu ajal tapetud kuue miljoni juudi mälestuseks.
Liiklus peatus
ja inimesed väljusid autodest, kuni sireenide vaikimiseni.
Mujal maailmas, sh Soomes,
tähistatakse holokaustiohvrite mälestuspäeva 27. jaanuaril,
Auschwitzi koonduslaagri vabastamise tähtpäeval.
Juba rohkem kui kaks nädalat kestnud rahutused Iisraeli ja Gaza piiril
on nõudnud rohkem kui 30 inimohvrit.
Lisaks on viga saanud tuhanded,
kellest mitmedsajad on saanud vingumürgituse,
kuna Hamas põletas piirtara lähedal üle 10 000 autokummi.
Ilmselt on kõik vanad autokummid Gazas otsa saanud,
sest eelmine nädal nõudis Hamasi transpordiministeeriumi juht
Muhammad Hamdan, et Iisrael saadaks Gazasse uusi autokumme.
Arusaadavail põhjustel otsustas Iisrael
säilitada autokummide müügikeelu Gaza sektorile.
Läänekalda eeskujul
on ka Hamas kehtestanud Gazas nn märtrite premeerimise.
Nädalaid kestnud rahutuste järel on Hamasil olnud pidevalt raskusi
uute inimeste värbamisel Iisraeli piiritara ründama
ja riskeerima vingumürgituse või snaiprite püssitulega.
Nii avaldas Hamas kuulutuse, kus määratletakse preemiad
eri astme vigastuste või surmajuhtumite eest.
Väidetavalt makstakse hukkunud märtri perele
kompensatsiooniks 3000 USDd,
protestides tõsiselt vigasaanuile 500 USDd
ja kergemate vigastuste eest 200 USD.
Iisraeli armee esindaja rääkis meediale,
et mõne päeva eest, ehk Gaza rahutuste ajal,
hävitati juba kaheksas suur rünnakutunnel.
Tunnel oli üle kilomeetri pikk
ja ulatus kaugele Iisraeli aladele Shaar HaNegevi maakonnas
ning seda taheti kasutada käimasolevate rahutuste ajal.
Armee kinnitas, et mainitud tunnel on osa ulatuslikust võrgustikust,
mida Hamas on ehitanud sügavale Gaza maapinda
alates 2014. aastast.
Tunnelivõrgustik on läinud maksma sadu miljoneid dollareid, mis tuleb
gazalastele humanitaarabiks mõeldud välismaisest abist.
ÜRO Teadus-, kultuuri- ja haridusorganisatsiooni UNESCO
ja Iisraeli suhted on viimastel aastatel pidevalt halvenenud,
muuhulgas seoses UNESCO resolutsioonidega,
mis eitavad Iisraeli ajalugu Lähis-Idas ja omistavad selle palestiinlastele.
2017. a oktoobris valis UNESCO uueks peasekretäriks
Prantsusmaa valitsuse kultuuriministri Audrey Azoulay,
kelle juhtimisel käivitas UNESCO oma resolutsioonides
uue diplomaatilise suuna.
Azoulay on päritolult Maroko juut.
Kas selle tulemusel tühistab Iisrael oma lahkumisplaanid UNESCOst,
saame näha, kuid Iisraeli saadik UNESCOs Carmel Shama-HaCohen
rääkis meediale, et on väga rahul organi uue suunaga
nii Iisraeli puudutavas termoniloogias kui ajaloolistes faktides.
Samal ajal kui USA, Prantsusmaa ja Inglismaa koalitsioon
tulistas üle 100 raketi Süüria valitsuse keemiarajatiste pihta,
ründasid kaks tundmatut hävitajat Süürias asuvat Iraani baasi.
Iraan on ehitanud baase Süüria valitsuse loal
ja Iisrael peab neid otseseks ohuks,
kuna Iraan on korduvalt lubanud Iisraeli maailmakaardilt kustutada
ja süüdistas mainitud rünnakus muidugi Iisraeli.
Hävitatud baas asus Aleppo linnast lõunas,
mis jäi koalitsiooni lennukite ja rakettide rünnnakutsoonist välja.
Seetõttu pidas Iraan loomulikuks, et rünnaku autoriks oli Iisrael.
Ebaametlikel andmetel hukkus mitmeid inimesi,
ja üsna põhjalikult hävines ka baas.
Iisraeli valitsus teatas, et ei tea sellest midagi
ega avaldanud toimunu suhtes kahetsust.
Sellised olid tänased uudised.
Paluge rahu Jeruusalemmale ja Iisraelile!
Jääge meie kanalile! Kohtumiseni nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee